हंसक या जलपद (बाल कविता)
हम हंसक, जलपद सेहो कहबी,
हंस भेल भारतसँ अलोपित,
हंस ओ बत्तख दुहुक बीचमे,
हमरहि तँऽ स्थान आबैए ।
 की बेजाए हंसहि सनि हमरो,
जगमे जञो सम्मान भेटैए ? ?
 ओहुना जगमे कहाँ कतहु छै,
ग्रीवक वक्रता आ आकारकेँ,
ओहुना हंसक प्रतिनिधि रूपमे,
हमरहि अहँ सब बूझी हंस ।
 ने विशिष्ट तँऽ, व्यापक अर्थमे,
*१ - आकार-सुकार आ आन गुणधर्मक आधार पर "हंसक" समूहक जलीय पक्षी "हंस" तथा "बत्तख" केर बीचक जैव श्रृंखलामे अबैछ । तेँ साहित्यमे बहुधा स्पष्ट नामकरण ओ वर्गीकरणक अभाव देखल जाइछ आ उपरोक्त तीनू शब्द भ्रामक रूपेँ परस्पर पर्यायी जेकाँ प्रयुक्त होइत आयल अछि ।
 *२ - भारतमे (विशेष कऽ पुबारी भारत ओ नेपालमे) कतेको सए किंवा हजार वर्षसँ हंसक प्रवास नञि होयबाक कारण उपरलिखित तथ्य क्रमशः आओरो बलगर होइत गेल अछि ।
 *३ - नीर-क्षीर विवेकी हंस अर्थात दूध आ पानिकेँ फेंटला पर पृथक करएबला हंस विश्वमे कतहु नञि होइत अछि । ई मात्र साहित्यिक गल्प थिक, वास्तविकता नञि ।
 *४ - ग्रीवा सुरेबगर वक्रता आ देहक आकारकेँ जँ छोड़ि देल जाए तँऽ हंस ओ हंसकमे बेसी अन्तर नञि ।
 *५ - ओहुना सम्पुर्ण भारतीय उपमहाद्वीपमे वास्तविक "हंस" केर अनुपस्थितिक कारण सैकड़ों बरखसँ प्रतिनिधिस्वरूप हंसकेकेँ हंस मानल जाइत रहल अछि ।
 मैथिली पाक्षिक इण्टरनेट पत्रिका "विदेह" केर 195म अंक (01 फरबरी 2016) (वर्ष 9, मास 98, अंक 154) केर "बालानां कृते" स्तम्भमे प्रकाशित । 